stanford-oval/wikipedia huggingface dataset:
ענן אטלס

| --- | --- |

כרזת הסרט בארצות הברית
 מבוסס על:  ענן אטלס 
 בימוי:  טום טיקוור, לנה וצ'אוסקי, לילי וצ'אוסקי 
 הופק בידי:  לאנה ולילי וצ'אוסקי   טום טיקוור  טום ארנדט   גרנט היל   אלכסנדר רודניאנסקי
 תסריט:  טום טיקוור, לנה וצ'אוסקי, לילי וצ'אוסקי 
 עריכה:  אלכסנדר ברנר 
 שחקנים ראשיים:  טום הנקס   האלי ברי   ג'ים ברודבנט  הוגו ויבינג   סוזן סרנדון   יו גרנט  ג'ים סטרג'ס
 מוזיקה:  טום טיקוור, ג'וני קלימיק, ריינולד הייל 
 צילום:  ג'ון טול, פרנק גריב 
 מדינה:  גרמניה, ארצות הברית, הרפובליקה העממית של סין, ספרד, סינגפור, הונג קונג, הממלכה המאוחדת 
 חברת הפקה:  X-Filme Creative Pool 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  8 בספטמבר 2012 (פסטיבל הסרטים בטורונטו)  26 באוקטובר 2012 (ארצות הברית ארצות הברית)
 משך הקרנה:  172 דק' 
 שפת הסרט:  אנגלית 
 סוגה:  סרט מדע בדיוני, סרט דיסטופי, סרט להט"בי, סייברפאנק, מדע בדיוני, סרט פוסט-אפוקליפטי, סרט דרמה, סרט בלשי, סרט פנטזיה, סרט מבוסס יצירה ספרותית 
 מקום התרחשות:  בלגיה, קוריאה הדרומית, האוקיינוס השקט, הוואי, אנגליה, סן פרנסיסקו, סקוטלנד, כוכב לכת דמוי ארץ 
 תקופת התרחשות:  1849, 2012, 2144, 1974, 1936, 2321 
 תקציב:  102 מיליון דולר
 הכנסות:  130,482,868 דולר
 הכנסות באתר מוג'ו:   cloudatlas
 פרסים:  פרס סאטורן
 אתר רשמי
 דף הסרט ב־IMDb
 
ענן אטלס (באנגלית: Cloud Atlas) הוא סרט עצמאי מסוגת מדע בדיוני-פנטזיה-הרפתקה, שנכתב ובוים בידי לאנה ולילי וצ'אוסקי וטום טיקוור. הסרט הוא עיבוד קולנועי לספר באותו השם מאת הסופר הבריטי דייוויד מיטשל, ועלותו (100 מיליון דולר) היא מהגבוהות ביותר לסרט עצמאי. בסרט מככבים טום הנקס, האלי ברי, ג'ים ברודבנט, הוגו ויבינג, ג'ים סטרג'ס, סוזן סרנדון ויו גרנט, אשר מחליפים זהויות לכל אורכו של הסרט.
הסרט הוקרן בפסטיבל הסרטים בטורונטו ב-8 בספטמבר 2012 וזכה לקימת כבוד בת עשר דקות. הסרט היה מועמד לפרס גלובוס הזהב בקטגוריית הפסקול הטוב ביותר וכן היה ברשימת עשרת הסרטים מביניהם נבחרו המועמדים לפרס אוסקר בקטגוריית האפקטים המיוחדים, אם כי לא זכה להיכנס לחמישיית המועמדים הסופיים.
מבין מבחר פרסי מבקרים, הסרט זכה בפרס סאטורן בקטגוריית האיפור הטוב ביותר, וזאת מבין חמש מועמדויות.
צוות השחקנים והדמויות בגילומם

| שחקן | "יומן המסע של אדם יואינג" (1849) | "מכתבים מזדלגם" (1936) | "חצאי-חיים: תעלומת לואיזה ריי" (1973) | "החוויה הנוראית של טימותי קבנדיש" (2012) | "תפילתה של סונמי-451" (2144) | "חציית הסלושה" ומעבר (2321) |
| --- | --- | --- | --- | --- | --- | --- |
| טום הנקס | ד"ר הנרי גוס | מנהל המלון | אייזק סאקס | דרמוט הוגינס | שחקן הדומה לקבנדיש | זאכרי |
| האלי ברי | ילידת המקום | ג'וקסטה איירס | לואיזה ריי | אורחת במסיבה | אוביד | מארונים |
| ג'ים ברודבנט | קפטן מולינו | ויויאן איירס |  | טימותי קבנדיש | מוזיקאי קוריאני | פרסיאנט-2 |
| סוזן סרנדון | מאדאם הורוקס |  |  | אורסולה המבוגרת | יוסוף סולימאן | אבס |
| יו גרנט | הכומר גיילס הורוקס | עובד המלון | לויד הוקס | דנהולם קבנדיש | סר רי | צ'יף שבט הקונה |
| הוגו ויבינג | האסקל מור | תדאוס קסלרינג | ביל סמוק | האחות נואקס | חבר המועצה מפי | ג'ורג'י הזקן (שד) |
| ג'ים סטרג'ס | אדם יואינג | אורח עני במלון | אביה של מייגן | איש הרים אירי | היי-ג'ו צ'אנג | אדם/גיסו של זאכרי |
| ביי דונה | טילדה יואינג |  | אמה של מייגן, אשה מקסיקנית |  | סונמי-451 | אחותו של זאכרי |
| בן ווישאו | נער סיפון | רוברט פרובישר | פקיד חנות | ג'ורג'ט |  | איש שבט |
| ג'יימס דארסי |  | רופוס סיקסמית' הצעיר | רופוס סיקסמית' המזדקן | האח ג'יימס | הארכיביסט |  |
| סון זו |  |  | טלבוט/מנהל המלון |  | יונה-939 | רוז |
| קית' דייוויד | קופאקה |  | ג'ו נפייר |  | אן-קור אפיס | פרסיאנט |
| דייוויד גיאסי | אוטואה |  | לסטר ריי |  |  | דואופסייט |
הערות שוליים

↑  נתוני הכנסות ענן אטלס, מתוך אתר Box Office Mojo, כניסה אחרונה 8 באפריל 2014
↑  The Wachowskis’ ‘Cloud Atlas’ Wows Toronto International Film Festival, Chris Lee, September 9th 2012
↑  Toronto Film Festival: 'Cloud Atlas' premiere lands an emotional standing ovation for cast, including Halle Berry, Tom Hanks, Solvej Schou, September 9th 2012
↑  Toronto Gets a Look at Cloud Atlas, Michael Cieply, The New York Times, September 8th 2012
↑  Wachowskis open up their 'Cloud Atlas' at last, Mark Olsen, September 9th 2012
↑  2013 Golden Globes Nominations
↑  'Impossible' snubbed as Oscar's VFX race is cut to 10 films, Guy Lodge, November 29th 2012
↑  Wachowskis to start filming 'Cloud Atlas', September 15th 2011
| טום הנקס |
| --- | --- | --- |
| סרטים בהם השתתף | הוא יודע שאת לבד (1980) • ספלאש (1984) • מסיבת רווקים (1984) • המתנדבים (1985) • האיש עם הנעל האדומה (1985) • זהירות הבית מתפרק (1986) • יחסים פשוטים (1986) • אהבה גנובה (1986) • השוטר מלוס-אנג'לס (1987) • ביג (1988) • פאנץ' ליין (1988) • שכנים (1989) • טרנר והוץ' (1989) • מדורת ההבלים (1990) • ג'ו נגד הוולקנו (1990) • ליגה משלהן (1992) • על כנפי החלום (1992) • נדודי שינה בסיאטל (1993) • פילדלפיה (1993) • פורסט גאמפ (1994) • צעצוע של סיפור (1995) • אפולו 13 (1995) • מה שאת עושה לי (1996) • יש לך הודעה (1998) • להציל את טוראי ראיין (1998) • צעצוע של סיפור 2 (1999) • גרין מייל (1999) • להתחיל מחדש (2000)  • תפוס אותי אם תוכל (2002) • הדרך לפרדישן (2002) • לחסל את הליידי (2004) • טרמינל (2004) • רכבת לקוטב (2004) • צופן דה וינצ'י (2006) • מלחמתו של צ'ארלי וילסון (2007) • משפחת סימפסון - הסרט (2007) • באק האוורד הגדול (2008) • מלאכים ושדים (2009) • צעצוע של סיפור 3 (2010) • לארי קראון (2011) • קרוב להפליא ורועש להחריד (2011) • ענן אטלס (2012) • קפטן פיליפס (2013) • להציל את מיסטר בנקס (2013) • גשר המרגלים (2015) • איתקה (2015) • התופת (2016) • סאלי: נס על ההדסון (2016) • הולוגרמה למלך (2016) • המעגל (2017) • העיתון (2017) • צעצוע של סיפור 4 (2019) • יום יפה בשכונה (2019) • גרייהאונד (2020) • בוראט 2 (2020) • חדשות העולם הגדול (2020) • פינץ' (2021) • אלביס (2022) • פינוקיו (2022) • איש ושמו אוטו (2022) • אסטרואיד סיטי (2023) • כאן (2024) |  |
| סדרות בהן השתתף | • אחים לנשק (2001) |  |
| קרובי משפחה | ריטה וילסון (אישה) ג'ים הנקס (אח) לארי הנקס (אח) קולין הנקס (בן) צ'אט הנקס (בן) |  |
| --- | --- |
בקרת זהויות :  NLI: 987007348060805171  GND: 1029095531  MusicBrainz release group: a590dc2b-fa6d-4b18-a98a-07778be617de  VIAF: 5544149068498765730003   WorldCat (עם VIAF): 5544149068498765730003
קידום אתרים במנועי חיפוש

קידום אתרים במנועי חיפוש (מכונה גם קידום אורגני או פרסום אורגני) הוא מגוון הפעולות המתבצעות במטרה לשפר את מיקומיו של דפי אתר אינטרנט בתוצאות החיפוש של מנועי החיפוש, במטרה להגדיל את נפח הצפיות באתר המקודם.
מרכיבי האופטימיזציה

קידום אתרים מתפצלת על פי יעדי מיטוב השאילתות:
SEO (ראשי תיבות של Search Engine Optimization) היא מיטוב שאילתות לדרישות מנוע החיפוש, שמרביתן טכניות וגלויות ועוסקות בתיקון שגיאות בוני האתר מבחינת מבנה האתר, ניקיון הקוד של דפיו ותקינות ההנחיות השונות של בונה האתר למנוע החיפוש; תיקון תקלות שמתרחשות במהלך פעילות האתר; התאמת האתר לשיפורים ושכלולים בטכנולוגיית האינטרנט. זהו מקצוע טכני מובהק, שמתבטא באגירת פרטים של ידע טכני ושימוש נכון בהם. מרכיב נוסף של SEO הוא חלוקת האתר לקטגוריות דפים ותתי-קטגוריות, ושיבוץ מילות מפתח רלוונטיות בתוכן כדי לגרום למנועי החיפוש למצוא אותם ביעילות.
מיטוב שאילתות לדרישות משתמשי מנוע החיפוש. קל לומר שדרישות מנוע החיפוש זהות לדרישות המשתמשים בו – לקבל בצמרת תוצאות החיפוש את תוצאות החיפוש הכי רלוונטיות, מדורגות על פי הסדר היורד של הרלוונטיות שלהן, כאשר הרלוונטיות משקפת את מה שחיפש המשתמש.
מיטוב שאילתות לדרישות בעל האתר. במשך שנים מיטוב שאילתות לדרישות בעל האתר הושגה על ידי "בניית קישורים" מלאכותית, משמע, בניגוד לדרישות מנוע החיפוש וגם בניגוד לדרישות משתמשי מנוע החיפוש. גוגל מחליפה את השיטה הזו בהדרגה במנוע החיפוש שלה, בכל פעם על קבוצת ביטויי חיפוש נוספת.
הסבר התופעה

מנועי חיפוש מאפשרים לגולשים באינטרנט למצוא אתרים לפי מילות חיפוש. כל מנוע חיפוש מקבל שאילתה מסוימת ומחזיר תוצאות מסודרות לפי רלוונטיות. רוב המשתמשים במנועי חיפוש צופים רק בתוצאות המתקבלות בראש הדירוג. בדרך כלל בדף התוצאות הראשון או השני, ואינם טורחים לבדוק תוצאות המופיעות בדפים שמעבר לכך. דפוס התנהגות זה מסביר את רצונם של בעלי האתרים להופיע בצמרת הדירוג של מנועי החיפוש. באתרים רבים להגברת החשיפה יש השפעה כלכלית, בין אם האתר משמש למכירת מוצרים ובין אם מניב רווחים מפרסום. אפילו באתרים המבוססים על תרומות, גיוס התרומות מושפע בצורה משמעותית מסטטיסטיקות הגלישה באתר.
דף התוצאות שמנוע חיפוש מחזיר מכיל, בדרך כלל, שני סוגי קישורים:
תוצאות שמחזיר המנוע כתגובה למילות החיפוש – תוצאות אורגניות.
פרסומות המשולבות בראש התוצאות או בצידי העמוד, בפרט קישורים ממומנים הקשורים למילות החיפוש – קישורים ממומנים (פרסומות).
קידום אתרים מכוון לקידום במנועי החיפוש ולא על הקישורים הממומנים.
התפתחות שיטות הקידום וההתמודדות מולן > On-Site Factor

במנועי החיפוש ישנים הוספת אתר הייתה נעשית ידנית על ידי מנהל אתר האינטרנט בדף רישום שבו הוא הוסיף את כתובת האתר. צוות אנושי או "זחלן" (Crawler) היה בודק מה רשום בתגיות המטא של העמוד, וכך קובע את הרלוונטיות של העמוד לחיפוש שנעשה (On-Site Factor). כאשר מנהלי האתרים נחשפו לשיטה, הם דאגו לשתול בתגיות המטא מידע רב ולא-רלוונטי, כך שגם חיפושי מילים שאינן רלוונטיות לעמוד יובילו אליו. עקב כך, שכללו מנועי החיפוש את אלגוריתם האינדוקס שלהם.
מנועי חיפוש חדשים יותר לא הסתמכו רק על תגיות המטא של העמודים השונים, אלא גם על פרמטרים נוספים כמו כותרת הדף, שם התחום, שמות קובצי האתר והיררכיית העמודים באתר. בנוסף, התחשבו המנועים בתגיות HTML נוספים – טקסט מודגש, כותרת בעמוד ומאפייני תמונה. כמו כן, מנועי החיפוש השתמשו בקבוצות מילים, כך שחיפוש המילה "סרט" יביא לאתר המכיל סרטים, תמונות וכדומה. למעשה, לא היה בשיטה החדשה שיפור מכוון של ממש, והשליטה נותרה עדיין בידי מנהל האתר.
התפתחות שיטות הקידום וההתמודדות מולן > Off-Site Factor

שיטה זו פותחה על ידי ממציאי גוגל, סרגיי ברין ולארי פייג'. השיטה מבוססת על כך שפופולריות של אתר מסוים נקבעת על ידי תפוצתו ברשת האינטרנט, המכונה "PageRank". לפי שיטה זו, בכל פעם שמנוע החיפוש איתר קישור לאתר מסוים, דירוג האתר עלה. עם זאת, מתחשב האלגוריתם בכמות הקישורים באתר. ככל שמספר הקישורים גבוה יותר כך אמינותם יורדת, והמשקל שלהם פוחת. יתרונה של שיטה זו הוא שלמנהל האתר אין השפעה ישירה על דירוג האתר.
קישורים נכנסים ובניית קישורים: המספר והאיכות של קישורים נכנסים (קישורים מאתרים אחרים לאתר היעד) היו קריטיים בקביעת דירוג הדף של אתר אינטרנט וסמכותו בתוצאות מנועי החיפוש. מנהלי אתרים עסקו במאמצי בניית קישורים כדי לשפר את סמכות האתר שלהם על ידי רכישת קישורים נכנסים מאתרים בעלי מוניטין ורלוונטיים.
רלוונטיות וסמכות: לא כל הקישורים הנכנסים זכו ליחס שווה באלגוריתם PageRank. קישורים מאתרים בעלי סמכות גבוהה או אתרים הרלוונטיים לתוכן אתר היעד היו בעלי משקל רב יותר מאשר קישורים מאתרים באיכות נמוכה או לא קשורים.
חוות קישורים ומניפולציה: עם חשיבותם של קישורים נכנסים, חלק ממנהלי אתרים עסקו בשיטות מניפולטיביות כמו חוות קישורים או החלפת קישורים כדי לנפח באופן מלאכותי את סמכות האתר שלהם. עם זאת, ככל שמנועי החיפוש התפתחו, הם החלו להעניש שיטות כאלה ושמו דגש רב יותר על פרופילי קישור נכנסים טבעיים ואורגניים.
אלגוריתמים מתפתחים: בעוד ש-PageRank היה מושג פורץ דרך בזמנו, מנועי החיפוש התפתחו משמעותית מאז. כיום, מנועי חיפוש כמו גוגל משתמשים באלגוריתמים מורכבים ששוקלים גורמים רבים מעבר לקישורים נכנסים בלבד כדי לקבוע את דירוגי החיפוש, כולל חווית משתמש, רלוונטיות, איכות תוכן, מהירות טעינת האתר, ידידותיות לנייד ועוד.
אותות משתמש: מנועי חיפוש שוקלים כעת גם אותות משתמשים, כגון שיעורי קליקים, שיעורי יציאה מדף כניסה וזמן שהייה, כדי להעריך את הרלוונטיות והשימושיות של דף אינטרנט. המשמעות היא שמעורבות המשתמש באתר יכולה להשפיע גם על הדירוג שלו.
עדכוני אלגוריתמים: מנועי חיפוש מעדכנים לעיתים קרובות את האלגוריתמים שלהם כדי להבטיח שהתוכן הרלוונטי והאיכותי ביותר יופיע בראש תוצאות החיפוש. עדכונים אלו מטרתם להילחם בספאם, מניפולציות ושיטות לא אתיות אחרות.
לסיכום, בעוד ש-Off-Site Factor, במיוחד PageRank, היה מושג חיוני בימים הראשונים של מנועי החיפוש, האלגוריתמים של היום הרבה יותר מתוחכמים ולוקחים בחשבון מגוון רחב של גורמים לקביעת דירוג החיפוש. בניית אתר מכובד וסמכותי מחייבת כעת גישה מקיפה המתמקדת במתן ערך למשתמשים, יצירת תוכן איכותי והקפדה על נוהלי SEO אתיים.
התפתחות שיטות הקידום וההתמודדות מולן > התפתחות דרכי הפעולה

לאחר שנודע לבעלי האתרים על האלגוריתם החדש, הם יצרו שיטות, מניפולציות ותוכנות להעלאת דירוגיהם, כמו הפצת קישורים לאתר באתרים אחרים, יצירת קשרים עם בעלי אתרים אחרים. משום כך, פנו המפתחים של מנועי החיפוש למצוא שיטות אמינות נוספות לדירוג אתרים. כיום קשה להגדיר בדיוק את האלגוריתם המשמש את בעלי מנועי החיפוש, מכיוון שהוא נשמר חסוי. עם זאת, ניתן לשער[דרוש מקור] על פי רישומים במשרד הפטנטים כי האלגוריתם מתבסס על המאפיינים הבאים:
זמן טעינת האתר – שכיום נקראים על ידי גוגל כרכיבי רשת בסיסיים (Web Vitals) ומתחלקים ל-3 פרמטרים מרכזיים (LCP INP CLS)
איכות התוכן בדף ותדירות עדכונו
איכות וערך תוכן האתר בכללי (הדומיין)
השיטות הישנות – On-Site Factor ו-Off-Site Factor
נתוני שביעות רצון הנאספים מתוצאות החיפוש
חיבור מאובטח HTTPS
מאגרי ישויות פופולריים שמהם גוגל מושכת נתונים – לדוגמה רישום העסק ב-Google my Business, Google Search Console ואינדקסים נוספים.
משך השהייה באתר וגלישה בדפים נוספים בו
מיקומים גאוגרפים של המחפשים
היסטוריית החיפוש של המשתמשים
ידידותיות האתר למשתמשי מובייל
שאילתות החיפוש שהגולש מקיש
הטכנולוגיה שבה הגולשים מחפשים (חיפוש תמונות, חיפוש קולי וכו)
מעל ל-200 סיגנלים נוספים שרובם סמויים ואותם אפשר רק לשער.
כמו כן, נראה כי האלגוריתם החדש אינו מושפע משיטות למניפולציה של מנוע החיפוש, כמו החדרת מידע שגוי לתגיות המטא של האתר.
עם התפתחות מנועי החיפוש התפתחו גם שיטות הקידום של בעלי האתרים. כיום פונים אתרים רבים לאמצעים טכניים מורכבים יותר בנוסף לשיטות הישנות. חלק מהאתרים מציגים מילות חיפוש פופולריות באתר, לרוב אף באופן נסתר כך שהצופה באתר לא יכול להבחין בהן. כמו כן, אתרים מסוימים בוחרים להציג למנוע החיפוש עמודים אחרים מאלה שהוא מציג לגולשים, דבר המשפר את דירוג האתר.
למה מנועי חיפוש מעודדים קידום בדרכים שנחשבות ללגיטימיות

המטרה של מנועי חיפוש בסופו של דבר היא להביא תוצאות חיפוש רלוונטיות ככל האפשר למחפשים כדי שאלה לא יזנחו את החיפוש בהם לטובת מנועי חיפוש אחרים. בנוסף לחשש ממעבר משתמשים למנועי חיפוש אחרים קיים גם חשש שמשתמשים יעברו להשתמש באפליקציות ייעודיות כשירצו מידע שימושי על דברים יומיומיים כמו זמני סרטים, זמני טיסות ועוד. אך בכל זאת ישנן מגבלות ליכולותיהם של מנועי חיפוש – הם אינם מסוגלים לראות את האתר כפי שמשתמש רואה אותו.
דוגמאות לבעיות ופתרונן בתהליך קידום לגיטימי:
טקסט שנגיש רק לאחר התחברות – יצירת תיאור מתאים לדפים שלא נגישים
מולטימדיה שלא קריאה עבור תוכנה (סרטונים, תמונות) – תיאורים מתאימים והוספת captions
השמטת מילים חשובות בכתיבה; אם לא תופיע בדף מילה מסוימת כמעט ואין סיכוי שדף זה ידורג גבוה במנועי חיפוש אפילו אם מתאים מבחינת הנושא – בדיקת המילים שאנשים מחפשים והתאמת התוכן אליהן, גיוון בסוג המילים שנמצאות בשימוש.
חברות קידום אתרים

עם העלייה במודעות לקידום האתרים נפתחו חברות המתמחות בכך. חברות אלה פועלות לפי מספר מודלים של תמורה; תשלום חד פעמי, דמי תחזוקה (קידום אתרים הוא תהליך מתמשך הדורש מעקב), תשלום באחוזים מתקציב ה-PPC וקידום אתרים מותנה תוצאות שבו הלקוח משלם רק אם אמנם הושג שיפור בדירוג.
לרוב – חברות קידום אתרים פועלות בשיטה של תיאום ציפיות עם הלקוח. כלומר: מבוצע סקר שוק התחלתי טרם תחילת העבודה ומוצעת ללקוח אסטרטגיית פעולה מומלצת, תוך תמחור המייצג את זמן והיקף העבודה הצפוי. לעיתים תמליץ החברה להתחרות בזירה הנחשבת תחרותית, ולעיתים עיקר המאמץ יושקע בהשגת שליטה בתחומי הזנב הארוך – כפונקציה של תקציב העבודה והמאמץ הדרוש.
מכיוון שמדובר בתהליך ממושך (שאורך מספר חודשים לכל הפחות), התקשרויות בתחום קידום האתרים יבוצעו לרוב לפרקי זמן ממושכים.
מקדמי אתרים מסוימים עשויים להתמקד בעבודתם באתרים ואפליקציות הבנויים במערכת ניהול תוכן ספציפית אולם חלק ניכר מהעבודה לא ייחודי למערכת זאת או אחרת.
דרכי עבודה

קידום אתרים מורכב ממספר שלבים הכרחיים ובנוסף – ניסוי וטעייה. השלב הראשון וההכרחי הוא מיטוב (אופטימיזציה) של האתר למנועי חיפוש, SEO, דהיינו, התאמת מבנה האתר לדרישות מנועי החיפוש ולמגבלותיהם. לצורך כך מציעים מנועי החיפוש הגדולים "ארגז כלים" ובו הנחיות והסברים המתעדכנים באופן שוטף. בנוסף יש להתאים את האתר לתוכנות גלישה שונות לעמידה בתקנים, ולדאוג שתוכנו יהא רלוונטי במידה האופטימלית למילות החיפוש, עבורן רוצה בעל האתר להופיע בעמוד התוצאות, SERP-Search engine results page.
שלב נוסף נובע מהעיקרון ה-PageRank לפיו פועל מנוע החיפוש גוגל, האומר שאתר אינטרנט נחשב רלוונטי ככל שיש אליו יותר קישורים מאתרים אחרים, באופן דומה למקובל במאמרים ובהפניה, Reference, אליהם. המטרה היא ליצור קישורים נכנסים, Inbound links, רבים ככל הניתן, ואיכותיים, כלומר המגיעים מאתרים שהם עצמם נחשבים על ידי גוגל כאתרים אמינים.
גוגל ומנועי חיפוש אחרים נאבקים כל העת בתופעות של הצפת קישורים, ויצירת אתרים המיוחדים לכך, "חוות קישורים" (Links Farm). אחת השיטות ליצירת לינקים כאלה היא בתשלום. שיטה זאת פסולה, לטענתם של מנהלי גוגל, והיא פועלת נגדן נמרצות. השלב האחרון, ואולי החשוב ביותר, הוא מחקר, לימוד ומעקב. מנועי החיפוש משנים מעת לעת את שיטות הדירוג שלהם, ואתר ששכן לבטח במקום הראשון עבור מילת חיפוש מסוימת עשוי לרדת בן לילה למקום נמוך לאחר עדכון אלגוריתם החיפוש. המחקר הזה נעשה במנועי החיפוש עצמם, המעדכנים את הציבור על חלק מהשינויים, וכן בדיונים בין מומחים בנושא החולקים את חוויותיהם ומסקנותיהם בפורומים שונים ובאתרים בנושא.
ראו גם

הפצצת גוגל
שיווק שותפים
פריצת-צמיחה
הערות שוליים

↑  Google-Improve-Your-Sites-Rank-by-Building-High-Quality-Sites-Not-Links
↑  איך עובד המנוע החדש של גוגל ואיך זה משפיע על קידום אתרים, באתר הידען, ‏2020
↑  ויקי אוסלנדר, ‏הגיע הזמן לדבר על הצד הנסתר של מנועי החיפוש, באתר גלובס, 31 במרץ 2019
↑  ריאיון עם מקדמי אתרים על העבודה והצלחה בתחום, ‏2020
↑  המדריך למתחילים: אופטימיזציה עבור מנועי חיפוש (SEO), באתר מדריך ההנחיות של גוגל (באנגלית)
↑  how to report paid links, בבלוג של מנהל בגוגל
| --- | --- |
בקרת זהויות :  PLWABN: 9810596762305606  GND: 1026698669  NDL: 00964480 
מנועי חיפוש משתמשים באלגוריתמים מתמטיים מורכבים לניחוש אילו אתרים משתמשים מחפשים. בתרשים זה, אם כל בלון מייצג אתר אינטרנט,
זחלני רשת בוחנים אלו אתרים מקושרים לאתר. החצים מייצגים את הקישורים הללו. אתרים שמקבלים יותר קישורים נכנסים, או קישורים חזקים, נתפסים כרלוונטיים יותר לחיפוש. בדוגמה המוצגת בתרשים זה, B הוא האתר הנמען של קישורים נכנסים רבים, והוא מדורג גבוה יותר בחיפוש באינטרנט. כך גם האתר C, על אף שיש לו רק קישור אחד נכנס, מכיוון שיש קישור נכנס מאתר פופולרי מאוד (B), בעוד מאתר E לא.
קהילת יהודי דרבנט

קהילת יהודי דרבנט, היא הקהילה העתיקה ביותר בצפון הקווקז ומתוארכת למאה ה-7. הקהילה חיה בעיר דרבנט שברפובליקה הרוסית של דגסטן. זרם גדול של מהגרים יהודים הגיע לעיר במהלך מלחמת האזרחים ברוסיה (1923-1917). רוב יהודי דרבנט היגרו מכפרי ההרים והערבות שבצפון הקווקז. בני הקהילה נמנים עם יהודי ההרים המתגוררים בקווקז כולו. על פי המסורת של יהודי מזרח הקווקז (המכונים ג'והורו על ידי המוסלמים) הגיעו למזרח הקווקז לפני כ-2600 שנים, כחלק מגולי בבל. אזרבייג'ן ודאגסטן של היום (שהיו אז חלק מהאימפריה האחמנית).
רקע - יהודי ההרים

קהילת יהודי הֶהָרים, או קהילת היהודים ההרריים, זו קהילה יהודית שחיה בעיקר במזרח הקווקז, במדינת אזרבייג'ן וברפובליקת הרוסית דאגסטן. בנוסף חיו קהילות קטנות של יהודי ההרים ברפובליקות הרוסיות: צ'צ'ניה, וקברדינו-בלקריה.
היהודים ההרריים מכנים עצמם בשם "ג'והור", שפירושו יהודים ושפתם היא ג'והורי (ניב פרסי-יהודי). הכינוי "היהודים ההרריים" ניתן ליהודים במזרח הקווקז, על ידי הערבים והמקומיים המוסלמים מכיוון שברחו צפונה אל ההרים כתוצאה מכיבוש דאגסטן על ידי החליף סלמאן מבית אומיה במאה ה-8. בישראל ידועים בני העדה שעלו ארצה בכינוי קווקזים.
היסטוריה > העת העתיקה וימי הביניים

האוכלוסייה היהודית של דרבנט ובסביבתה היא אוכלוסייה שנוצרה מצאצאי חיילים שחיו במושבה הצבאית שהוקמה באזור על ידי הקיסר הפרסי חוסרוב הראשון במאה ה-6.
תחת ממלכת הכוזרים גדלה הקהילה היהודית של דרבנט. מוצאם של יהודי ההרים כולל גם מתיישבים שהגיעו מאוחר יותר מאיראן, עיראק וביזנטיון.
ההתכתבות היהודית-כוזרית, ובמיוחד מכתב שכטר, מזכירים גם את דרבנט ויהודים מקומיים בתהליך קבלת היהדות על ידי הכוזרים.
לסוחרים היהודים מימי הביניים היה תפקיד משמעותי בפעילות בדרך המשי.
העיר דרבנט הייתה אחד ממרכזי המסחר המוקדמים של ימי הביניים בתקופת ממלכת הכוזרים ואחריה.
מטיילים כגון בנימין מטודלה במאה ה-12 ווילם מרוברוק במאה ה-13, מתארים את הקהילה היהודית של דרבנט.
בין השנים 1715-1686 הייתה תקופה של חופש פולחן ליהודי קהילת דרבנט תחת שלטונם של השאה סוליימן ואחריו השאה סולטן חוסיין הפרסים. המצבות היהודיות, הכתובות בעברית, שנמצאו ביישוב ג'והוד בולג ("המעיין היהודי") הסמוך לדרבנט, הן העדויות העבריות הקדומות ביותר על אדמת האימפריה הפרסית שבמזרח קווקז, בסמוך לדרבנט. המצבות הן מצבות אבן מלבניות הניצבות במאונך (קיימת שונות בצורה המצבות העבריות ביחס למצבות אחרות שבפרס). ככל הנראה מגפת הדבר שהתפשטה באזור היא הסיבה להופעת הקברים היהודים שבאזור ג'והוד בולג.
היסטוריה > תקופת האימפריה הרוסית

במהלך המאה ה-18, בין השנים בין השנים 1716–1735 נחלשה האחיזה הפרסית במזרח הקווקז, כתוצאה ממרידות של האוכלוסייה המוסלמית והנציב הדרבנדי (נציג השאה) נמלט לאספהאן בירת האימפריה הפרסית. בעקבות התחזקות המוסלמים במזרח הקווקז הם אלצו את היהודים והארמנים (נוצרים) לשאת על בגדיהם סמל בד צהוב, על מנת להבדילם מהמוסלמים. במהלך מלחמות רוסיה-פרס נרדפו היהודים ובתקופת שלטונו של השליט הפרסי נאדר שאה הוא אילץ יהודים רבים להתאסלם.
ב־1799, פתחו שבטים הררים במלחמה כנגד השייח' עלי חאן הדרבנדי. במהלך המלחמה הותקף גם היישוב היהודי "ג'והוד בולג". כ-300 בני הקהילה היהודית שנותרו בחיים ברחו כדי להתגורר בין חומות דרבנט, בחסותו של שיח' עלי חאן דרבנדי. המעבר של בני הקהילה היהודית לעיר השיעית בימים ההם הייתה תקדים בדרבנט, יוצאי "ג'והוד בולג", התיישבו בפינת החומות הרוחבית והדרומית סמוך לרובע הארמני. על פי עדות המדען הראשי של מוזיאון דרבנט אלכסנדר ראובנוב, בשנת 1985, על משקופי הדלתות של קבוצת מבנים בסמוך לכנסייה הארמנית, נמצאו מזוזות. לפחות שני קלפים מהמזוזות האלה, הועברו לרשות המוזיאון.
לאחר שרוסיה כבשה את דאגסטן, התרכזו יהודים רבים בדרבנט והעיר הפכה למרכז הדתי של יהודי ההרים. רבני דרבנט היו, אליהו בן מישאל מזרחי (1848-1781) ויצחק בן יעקב מזרחי (1877-1795) שנודעו בלמדנותם. רבי יעקב יצחקי (1917-1848). מאמצע המאה ה-19, הרב מדרבנט יעקב יצחקי הוכר על ידי השלטונות הרוסיים כרב ראשי של יהודי ההרים בדרום דאגסטן ואזרבייג'ן. בשנות ה-70 של המאה ה-19 הוא קשר קשרים עם הרבנים היהודים של סנט פטרבורג. בשנת 1907 הרב מדרבנט יעקב יצחקי שהנהיג קבוצה של יהודים הרריים מהקווקז, עלה אתם לארץ ישראל והקים את היישוב החקלאי בבאר יעקב. (היישוב נקרא על שם הרב מדרבנט יעקב יצחקי).
יהודי דרבנט עסקו בגידול אינטנסיבי של גפנים וייצור יין, שדעך עד סוף המאה ה-19. בנוסף, מתחילת המאה ה-20 יהודי דרבנט עסקו גם בדיג. חברת הדיג הגדולה בדגסטן הייתה בבעלות משפחת דדשב.
משנת 1860, התיישבו בדרבנט רוב היהודים האשכנזים שחיו באימפריה הרוסית אף על פי שנשללה מהם הזכות לחיות מחוץ לתחום המושב. רק לחלק מהם הייתה הרשות לעשות זאת. יהודי דרבנט ניהלו מסחר סיטונאי נרחב, בעיקר במוצרים חקלאיים ובבעלותם היו כ-30 מפעלי ייצור, חנויות ועוד 160 משקים חקלאים.
בשנת 1900, אחד מארבעת בתי הכנסת בדרבנט היה אשכנזי. מספרם הכולל של היהודים בדרבנט גדל מ-472 ב-1835 ל-2190 ב-1897 (בתקופה זו הם היוו כ-15% מהאוכלוסייה). באותה שנת (1900) ארגנו בניו של רבי יעקב יצחקי, מאיר ונפתלי את החוג הציוני "בני ציון" בדרבנט.
ב-1904, רבי ישעיהו רבינוביץ' פתח את בית הספר היהודי ההררי.בשנים 1904–1919 פעל התיאטרון היהודי בניהולו של הרב ישעיהו רבינוביץ'. ב-1914 הסתיימה בנייתו של בית הכנסת בשם קל נומז. בית כנסת זה היה אחד מתוך 11 בתי כנסת שהיו בעיר. לצד בתי הכנסת היו בדרבנט בתי ספר יהודיים ובתי ספר תיכוניים.
ביוני 1917 התקיים בדרבנט הקונגרס הקווקזי של יהודי הרים. באוגוסט 1918 נכנסו לדרבנט יחידות רוסיות שנסוגו מאיראן בפיקודו של לזר ביצ'רכוב. חיילים וקצינים רוסיים שדדו ורצחו יהודים.
היסטוריה > תקופת האימפריה הרוסית > ההתיישבות היהודית סביב דרבנט בין השנים 1613–1796

פרחעבד, ישוב שהתקיימה בו קהילה יהודית משנת 1613\ 1614.
ג'והוד בולג, היישוב "המעיין היהודי" (תרגום לעברית) היה קיים במרחק 4.5 קילומטרים מדרום לחומה הדרומית של העיר דרבנט. בבית העלמין של היישוב נמצאה מצבה עם כתב עברי, משנת - התמ"ו (1686).
מוגרטי, סמוך ליישוב, בבית העלמין נמצאה מצבה עם כתב עברי, משנת 1739.
מרגה, סמוך ליישוב, בבית העלמין, נמצאה מצבה עם כתב עברי, משנת 1741.
דראי גתתה, כפר חקלאי. סמוך לכפר הזה נמצאה מצבה עם כתב עברי, משנת 1742.
גרצ'וג, סמוך ליישוב נמצאה בבית העלמין מצבה עם כתב עברי משנת 1750.
אנדרי, סמוך לעיר חיה קהילה יהודית משנת 1752.
סלק, בבית העלמין נמצאה מצבה עם כתב עברי, משנת 1767.
גלאי ג'רג, סמוך ליישוב בבית העלמין נמצאה מצבה עם כתב עברי משנת 1776
דיירייבני ג'ידוב (היום פנדג' די), ישוב יהוד בשנת 1796
מצבת אהרן בן יוסף רנר שנטמן ב"ג'והוד בולג", ב-1686 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
מצבת נתן בר בניימן שנטמן ב"ג'והוד בולג" ב-1692 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
מצבה משנת 1688 שנמצאה בבית הקברות של היישוב ג'והוד בולג 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.